《秋河》
清代·洪榜

秋城寒柝隐霜鼙，银汉中宵望不迷。耿耿正临金阙直，昭昭还似玉绳低。

河山两戒殷星鸟，楼阁千家起曙鸡。万里凿空劳博望，天台原自有丹梯。

作者简介：清安徽歙县人，字汝登，一字初堂。高宗乾隆三十三年举人，授内阁中书。潜心经学，与戴震善，服膺其学，为之作《行状》，卒年三十五。有《四声均和表》、《初堂遗稿》等。